Galvenā izlūkošanas pārvalde (Ukraina)

**Ukrainas Aizsardzības ministrijas Galvenā izlūkošanas pārvalde** () ir Ukrainas valdības militārais izlūkdienests. Tā ir Ukrainas Aizsardzības ministrijas, nevis Ukrainas Bruņoto spēku ģenerālštāba aģentūra.

Pārvaldes devīze ir "Gudrais valdīs pār zvaigznēm" (). Līdz 2016. gadam tas bija "Valstiskums, profesionalitāte, pieklājība".

## Vēsture
Pārvalde tika izveidota no esošajiem padomju Kijivas, Odesas un Karpatu militārajiem apgabaliem un PSRS Galvenās izlūkošanas pārvaldes (GRU) izlūkošanas resursiem pēc Padomju Savienības sabrukuma un Ukrainas neatkarības atgūšanas.

**Ukrainas Bruņoto spēku Ģenerālštāba izlūkošanas pārvaldi** izveidoja 1992. gada februārī. Pamatojoties uz 1992. gada 7. septembrī izdoto prezidenta dekrētu, izveidoja **Ukrainas Aizsardzības ministrijas Stratēģiskās militārās izlūkošanas pārvaldi**. Divu atsevišķu aģentūru pastāvēšana ar līdzīgiem pienākumiem un ziņošana dažādām iestādēm kavēja efektīvas militārās izlūkošanas sistēmas attīstību.

1993. gada 6. jūlijā Ukrainas prezidents savā dekrētā pavēlēja apvienot abas aģentūras, lai izveidotu **Ukrainas Aizsardzības ministrijas Galveno militārās izlūkošanas pārvaldi**. 1994. gada 4. aprīlī iestādi pārdēvēja par **Ukrainas Aizsardzības ministrijas Galveno izlūkošanas pārvaldi** jeb saīsināti par **Ukrainas Militāro izlūkošanu**.

2001. gada 22. martā Ukrainas Augstākā Rada ratificēja likumu "Par Ukrainas izlūkošanas iestādēm". Pārvaldei piešķīra īpašas valdības iestādes statuss.

2021. gada 18. augustā pārvaldes speciālie spēki pārvietojās ar Il-76MD transporta lidmašīnām no Ukrainas Gaisa spēku 25. transporta aviācijas brigādes un lidoja uz Kabulu ar misiju evakuēt Ukrainas pilsoņus un ārzemniekus 2021. gada Kabulas gaisa evakuācijas laikā. Kopumā brigādes lidmašīna veica sešus lidojumus un pārvadāja vairāk nekā 700 dažādu valstu pilsoņus. Specvienības devās uz Kabulu trīs reizes dienā, lai atrastu un nogādātu Kabulas lidostā pilsoņus, kurus bija paredzēts evakuēt.

2023. gada maijā tālaika pārvaldes vadītājs Kirilo Budanovs solīja "iznīcināt Krievijas kara noziedzniekus jebkurā pasaules malā, lai kur viņi atrastos". 2023. gada 20. septembrī CNN ziņoja, ka Ukrainas specvienības, visticamāk, ir saistītas ar vairākiem uzbrukumiem Vāgnera grupas atbalstītajiem Ātrajiem atbalsta spēkiem (RSF) Sudānā, izmantojot *[[DJI Mavic|DJI Mavic 3]]* un FPV dronus. 2024. gada martā ziņoja, ka pārvaldes vienības "Timur" karavīri Sudānā aktīvi cīnījās pret vāgneriešiem un RSF.

## Emblēma
thumb|right|Ukrainas Militārās izlūkošanas emblēma (kopš 2016. gada)
2016. gadā par pārvaldes emblēmu kļuva ilustrācija, kurā redzama pūce, kas dur zobenu Krievijas kartes kontūrā. Tiek uzskatīts, ka pūce ir sarkastiska atsauce uz Krievijas GRU specvienības emblēmu, kurā attēlots sikspārnis — pūces dabiskais upuris. Turklāt pārvaldes devīze "Gudrais valdīs pār zvaigznēm" () šķietami atsaucas uz GRU moto "Virs mums ir tikai zvaigznes" (). Jaunā emblēma izraisīja Krievijas žurnālistu un politiķu, tostarp Dmitrija Rogozina, sašutumu, un daži to sauca par provokāciju.

## Galvenās izlūkošanas pārvaldes struktūra
Ukrainas Aizsardzības ministrijas Galvenās izlūkošanas pārvaldes struktūru un maksimālo apakšvienību un karavīru skaitu saskaņā ar Ukrainas likuma "Par izlūkošanu" 7.pantu nosaka Ukrainas prezidents. 2025. gadā Galvenās izlūkošanas pārvaldes pakļautībā esošās apakšvienības ir:
* 22px 10. ģenerālmajora Maksima Šapovala atsevišķā speciālo uzdevumu vienība
* Speciālo uzdevumu vienība "Tymura"
** 22px Speciālo operāciju vienība "Nobody"
** 22px Bataljons "Bratstvo"
** 22px Bataljons "Stuhna"
** 22px Vienība "Khymera"
** 22px Vienība "Aratta"
** Vienība "Raven Group"
** Vienība "Art Division"
** Vienība "Spectre 33"
** Vienība "Paragon Company"
** Vienība "Black Winter"
** Vienība "Yunger"
** Vladislava Pelešenko 2. speciālo operāciju vienība
** 6. speciālo operāciju vienība
** Vienība "Vidar"
** Izlūkošanas un triecienu bezpilota sistēmu rota "First Line"
** "Black Winter Group"
** 22px Krievu brīvprātīgo korpuss
** 22px Sibīrijas bataljons
** Vienība "1514"
** 22px Bataljons "Teror"
** 22px Baltkrievu brīvprātīgo korpuss
* Vienība "Firebird"
* 22px Bataljons "Shaman"
* 22px Specvienība "Kraken"
* 22px Bataljons "Revansh"
* 22px Specvienība "Artan"
* 22px Ukrainas Aizsardzības ministrijas Galvenās izlūkošanas pārvaldes Starptautiskais leģions
* 22px Specvienība "Kabul 9"
* Specvienība "Group 13"
* 22px Specvienība "Kryla"
* Specvienība "Khimik"

## Galvenās izlūkošanas pārvaldes priekšnieki
* Oleksandrs Skipaļskis (1992—1997)
* Ihors Smeško (1997—2000)
* Viktors Paļijs (2000—2003)
* Oleksandrs Halaka (2003—2008)
* Viktors Hvozds (2008—2010)
* Serhijs Himza (2010—2014)
* Jurijs Pavlovs (2014—2015)
* Valerijs Kondratjuks (2015—2016)
* Vasiļs Burba (2016—2020)
* Kirilo Budanovs (2020—2026)
* Olehs Ivaščenko (2026—pašlaik)

## Attēlu galerija

Attēls:GUR MOU 25 anniversary 03.jpg|Petro Porošenko Galvenajā izlūkošanas pārvaldē 2017. gadā
Attēls:GUR MO in Kabul airport.jpg|HUR darbinieki Kabulas lidostā 2021. gadā
Attēls:Участь Президента у заходах з нагоди 30-ї річниці воєнної розвідки України 25.jpg|Uniformas uzšuve 2022. gadā


## Atsauces

## Ārējās saites